Jagter se liggaam in veld gekry | Maroela Media
Jagter se liggaam in veld gekry
11 Oktober 2012	Nico Strydom	Die liggaam van ŉ jagter is in ŉ veld naby Westonaria aan die Wes-Rand gevind.
LookLocal berig dat die 59-jarige man vermoor en beroof is terwyl hy in ŉ veld met sy windbuks gejag het. Konst. Thembi Masango, ŉ polisiewoordvoerder, sê die polisie het met hul aankoms op die toneel ŉ jong man gevind waarna hy die liggaam aan hulle uitgewys het. Die jong man het die oorledene as sy oom geïdentifiseer. Masango sê die twee mans en hulle honde het in die veld gaan jag waarna die jong man glo gery het om brandstof vir sy bakkie te kry. Masango sê toe die man teruggekeer het, het hy op sy oom se liggaam afgekom. Volgens Masango was die man se liggaam in ŉ sittende posisie teen ŉ boom. Hy sê die oorledene het verskeie steekwonde oor sy liggaam gehad en sy windbuks was vermis. Twee mans is kort na die voorval in hegtenis geneem. Die verdagtes, onderskeidelik 18 en 19 jaar oud, het reeds in die Westonaria-landdroshof verskyn.
Gepubliseer in Hoofnuus, Nuus, Suid-Afrika | Sleutelwoorde dood, lyk, moord, Westonaria, windbuks
vorige artikelSeun deur weerlig doodgeslaanŉ Seun is dood nadat hy Donderdagmiddag deur weerlig getref is in Vanderbijlpark, Gauteng.	volgende artikel‘Adv. Barbie’ moet nog sitDie hooggeregshof in Pretoria het Cézanne Visser, oftewel adv. Barbie, se aansoek om ŉ vonnis-omskakeling verwerp.	Sluit
Gedagte vir die dag: Genade, krag en swakheidTaalreël: kan of mag?Video: SA fliek speel af in Frankryk
Video: Bakkie trek petrolpomp om; brand ontstaan
57 | 1.000
Deel met iemandJou naamJou e-posadresDie ontvanger se e-posadresSkryf jou boodskapKyk bietjie wat kry ek op Maroela Media! Ek het gedink dit sal vir jou ook interessant wees. Die storie se opskrif is "Jagter se liggaam in veld gekry". Lees dit hier: http://maroelamedia.co.za/blog/nuus/jagter-se-liggaam-in-veld-gekry/.Ons wil seker maak dat jy nie ŉ rekenaar is nie.Stuur